Piebalga (stacija)

Piebalga ir slēgta dzelzceļa stacija līnijas Ieriķi—Abrene iecirknī Ieriķi—Gulbene. Piebalgas stacija atrodas Jaunpiebalgā, starp Gauju un autoceļu P33 (Gaujas ielu). Stacijas koka ēka tiek izmantota kā dzīvojamā ēka, joprojām saglabājies arī stacijas perons un saimniecības ēkas. No sarkaniem ķieģeļiem būvētā noliktavas ēka ir avārijas stāvoklī, atrašanās tajā ir bīstama. Ieriķu virzienā no stacijas pie "Tomiņu" mājām atrodas dzelzceļa tilts pār Gauju, mūsdienās to izmanto vietējie iedzīvotāji; pār tiltu iespējams arī pārbraukt ar automašīnu. 

 Vēsture 
Piebalgas stacija (sākumā saukta Gauja) uzbūvēta kopā ar dzelzceļa līniju. 1918. gadā stacija pārdēvēta par Jaunpiebalgu, pēc 2 gadiem no jauna par Gauju, bet 1925. gadā par Piebalgu. 1926. gadā šeit uzbūvēta jauna stacijas ēka pēc arhitekta Pētera Federa projekta. Ēka nopostīta Otrā pasaules kara laikā.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 123. lpp.  Pēc kara stacijas vajadzībām izmantoja koka ēku otrpus sliedēm. Piebalgas stacijā bija 2 sliežu ceļi un neliels sliežu atzars uz kokmateriālu krautuvi.Piebalgas stacija PSRS ģenerālštāba topogrāfiskajā kartē Arī Piebalgas stacijā bijis pievadceļš - laikam uz noliktavām, no kurām arī vairs nekas nav atlicis 1989. gadā pie stacijas atklāts piemiņas akmens staļinisma represiju upuriem. 1999. gadā staciju slēdza kopā ar visu Ieriķu—Gulbenes līniju. 2009. gadā sliedes šeit demontētas.

 Attēlu galerija 

 Ārējās saites 
 Stacijas ēka 2004. gadā  
 Skats Ieriķu virzienā, 2004. gads  

 Atsauces un piezīmes 

Kategorija:Jaunpiebalgas pagasts
Kategorija:Bijušās dzelzceļa stacijas Latvijā
Kategorija:Dzelzceļa līnijas Ieriķi—Abrene stacijas un pieturas punkti